
ŠAKIŲ RAJONO SAVIVALDYBĖS TARYBA

SPRENDIMAS
DĖL ŽEMĖS SKLYPO PRISKYRIMO NEPRIVATIZUOJAMAI ŽEMEI

2026 m. kovo 20 d. Nr. TSP-57
Šakiai
 
[bookmark: _Hlk146090597]Vadovaudamasi Lietuvos Respublikos vietos savivaldos įstatymo 6 straipsnio 31 punktu, Lietuvos Respublikos žemės reformos įstatymo 13 straipsnio 2 punktu, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 2 punktu, atsižvelgdama į Šakių rajono savivaldybės administracijos Lekėčių seniūnijos seniūno 2026 m. vasario 27 d. raštą Nr. ED-393 „Dėl žemės sklypo iškėlimo į valstybės išperkamą“, Šakių rajono savivaldybės taryba nusprendžia:
[bookmark: _Hlk163140585][bookmark: _Hlk152743611]1. Prašyti Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyriaus priskirti neprivatizuojamai žemei 0,1700 ha ploto žemės sklypą, esantį Lekėčių mstl., Šakių r. sav., pagal pridedamą schemą.
2. Teikti šį sprendimą Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyriui.



Savivaldybės meras				             Raimondas Januševičius















	
Parengė:	Architektūros ir urbanistikos skyrius (L. Macijauskienė)
Pranešėjas: 	Jurgita Bosikienė


ŠAKIŲ RAJONO SAVIVALDYBĖS ADMINISTRACIJOS 
	   
AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO
„DĖL ŽEMĖS SKLYPO PRISKYRIMO NEPRIVATIZUOJAMAI ŽEMEI“ PROJEKTO

2026 m. kovo 4 d.
Šakiai

1. Parengto projekto tikslai, uždaviniai ir laukiami rezultatai: prašyti Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyriaus priskirti žemės sklypą neprivatizuojamai žemei.
2. Biudžeto lėšų poreikis, konkretūs finansavimo šaltiniai: 
	Lėšų suma
	Suderinta su

	
	


3. Projekto antikorupcinis vertinimas (jei taip, pridedama antikorupcinio vertinimo pažyma): teisės akto projekto antikorupcinis vertinimas nėra atliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.
4. Kiti, projekto rengėjų nuomone, reikalingi paaiškinimai: į Šakių rajono savivaldybės administraciją kreipėsi Šakių rajono savivaldybės administracijos Lekėčių seniūnijos seniūnas su prašymu dėl 0,1700 ha ploto žemės sklypo, esančio Lekėčių mstl., Šakių r. sav., priskyrimo neprivatizuojamai žemei. Žemės sklypas reikalingas visuomenės poreikiams, čia planuojama įrengti žaliųjų atliekų aikštelę. 
Tarybai pritarus šiam sprendimo projektui, jo pagrindu bus kreipiamasi į Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyrių dėl norimo žemės sklypo – 0,1700 ha ploto – priskyrimo neprivatizuojamai žemei. 

